31 Mei 2013: Dié week in foto's...
JY LEES NOU 31 Mei 2013: Dié week in foto's...
Die winter is op ons en dié week het die nuus so lekker by die weer gepas.
Waar kry jy nou 'n beter kombinasie as fliek én lekker kos! Dié week het ons by die Good Food and Wine Show in Kaapstad saam met Herman Lensing en Gordon Ramsay die wêreld warm gekook. Ook het die nuus van Suid-Afrikaners wat internasionaal presteer ons boonop trots gemaak. Nuwe liefde is in die lug met paartjies wat begin saamkuier het, en Cameron Diaz gaan glo uit met 'n Suid-Afrikaner! Kry al dié week se warmste nuus!
Kos en fliek - 'n heerlike winter kombinasie
Die naweek het op 'n hoogtepunt geëindig met die Good Food and Wine Show in Kaapstad én die einde van die Cannes Filmfees.
Die nuutste SARIE KOS is ook weer op die rakke - en dié een fokus spesifiek op die mans! Maar daar is talle resepte vir die vroue ook om hom hierdie Vadersdag te bederf.
Die film wat dié gesogte tydgleuf gekry het om heel laaste by die Cannes-filmfees vertoon te word, was Zulu - 'n film wat in Suid-Afrika afspeel. Orlando Bloom en Forest Whitaker is in die hoofrolle. Ons eie Tanya van Graan speel Orlando se vrou in die film. Lees hier wat sy oor Orlando te sê het!
SARIE se beoordelaars moes omtrent dié week kopkrap om die 36 finaliste van die SARIE Voorbladgesig van die Jaar uit te kies! Met soveel pragtige vroue wat ingeskryf het, is dit net weer 'n bewys Suid-Afrika het die mooiste vroue!
Nóg 'n Suid-Afrikaanse skoonheid, Prinses Charlene van Monaco, pryk op die voorblad van die Japanese Vogue - net 'n week nadat Candice Swanepoel, nóg 'n pragtige Suid-Afrikaanse uitvoerproduk op die Australiaanse uitgawe van dié modetydskrif verskyn het. Lees meer daaroor hier!
Cameron Diaz gaan blykbaar uit met 'n Suid-Afrikaanse biljoenêr! Lees die storie hier.
... en die gewig!
Maar ons moenie te veel vaskyk in ons liggaam nie! Oprah het dié week gesê jou liggaamsvorm het niks met jou persoonlikheid uit te waai nie. Lees hier hoekom sy sê 'Jy is níé jou liggaam se vorm nie!'
En 'n gewilde Amerikaanse blogger het wraak geneem op die bekende handelsmerk Abercrombie & Fitch nadat dié klere-maatskappy se hoof-uitvoerende beampte plus-grootte kliënte glo beledig het.